Паставіць новую работу маладога беларускага рэжысёра ў якасці “замыкаючай” цэлую повязь нашумелых і ўжо сусветна прызнаных спектакляў — вядома, рызыка. Калі ж гэта не проста спектакль эксперыментальнай “маладзёжнай праграмы” форуму, а праект, фінансава падтрыманы Міністэрствам культуры Беларусі, — рызыка ўдвая. А яшчэ па канцэпцыйна складанай прозе У.Караткевіча — адназначна, утрая.